Sagunja (Kabudayaan Korea)

Sagunja (Hanja (Aksara Cina): 四君子; Hangeul (Aksara Korea): 사군자), wantah genre lukisan saking Korea sané mapralambang sagunja, 4 soroh entik-entikan inggih punika bambu, plum/persik, anggrek, miwah astaba (seruni). Entik-entikan punika wantah subjek lukisan para gunja (bangsawan utawi anak meneng ring puri/keraton sané wikan miwah pradnyan tur ahli ring sastra). Nika mawinan lukisan sané para gunja karyanin mawasta sagunja (4 entik-entikan bangsawan).

Genre sagunja sujatiné mawit saking Cina tur kakenalang ka Korea (jaman dinasti Goryeo) ring abad ka-12. Genre puniki nincap jaman keemasannyané ring jaman dinasti Joseon nyantos awal abad ka-20. Lukisan sagunja sane nglimbak ring Korea mabinayan sareng sané nglimbak ring Cina (komposisi, patra, wentuk batang, bunga, akar, lan lawatnyane).
jmpl|Sagunja (anggrek rumput)
Cara malukisnyané wantah sakadi kaligrafi sané élahan kabandingin metode lukisan pamandangan utawi manusa. Majeng seniman Korea, sagunja puniki mapralambang kawikanan sang sané ngaryanin.

Subjek Lukisan 
Para gunja tresna ring 4 entik-entikan puniki: bambu, plum/persik, anggrek, seruni krana maduwé filosofi sané dalem.

 Bambu, mapralambang integritas sang sané wikan, krana don bambu ten gugur ring musim dingin.
 Plum/persik, mapralambang bayu (kekuatan), krana bunga plum/persik mentik ring awal musim bunga/semi sané kantun wenten sisa-sisa salju.
 Anggrek, mapralambang ayu krana anggun tur miik ngalub ring musim panas.
 Seruni (astaba), mapralambang kateguhan, krana sida tumbuh nyantos akhir musim gugur utawi awal musim dingin.

Akeh seniman Korea sané ngaryanin lukisan bambu utawi plum rikala Korea mayuda sareng bangsa sané lianan, ciri kateguhan tur prinsip bangsa Korea.

Pustaka